b'\n_START_ARTICLE_\nBryggebroen\n_START_PARAGRAPH_\nBryggebroen on sild Taanis Kopenhaageni sisesadamas. Sild \xc3\xbchendab Kalvebod Brygget Vesterbros Sj\xc3\xa6llandil ja Islands Brygget Amageril. _NEWLINE_Sild on 190 meetrit pikk ja 5,5 meetrit lai jalak\xc3\xa4ijatele ja jalgratturitele m\xc3\xb5eldud t\xc3\xb5stesild, mis avati ametlikult 14. septembril 2006._NEWLINE_Ehitus l\xc3\xa4ks maksma 47,6 miljonit Taani krooni._NEWLINE_Sillale nime saamiseks kuulutati ajalehes Politiken v\xc3\xa4lja nimev\xc3\xb5istlus. Enam kui 200 nimevariandi seast valiti Bryggebroen, sest sild \xc3\xbchendab Kalvebod Brygget Islands Bryggega.'